**Honlap**

**Tisztelt Vállalkozók!**

Felhívjuk figyelmüket, hogy a **2018. évi helyi iparűzési adóbevallás benyújtási és befizetési határideje:**

**2019. május 31.**

Tájékoztatjuk Önöket, hogy a 2018. évi helyi iparűzési adóbevallást **kizárólag elektronikus** úton nyújthatják be,az alábbi módokon:

1. Gyöngyös Város Önkormányzatának honlapjáról ([www.gyongyos.hu](http://www.gyongyos.hu)) az „Önkormányzati elektronikus ügyintézés” link megnyitásával az Önkormányzati Hivatali Portál Ügyindítás menüpontjából elérhető „ASP-ADO-87-2018 Helyi iparűzési adó bevallás, állandó jellegű iparűzési tevékenység, 2018. évre” iForm űrlap online kitöltésével és beküldésével.

(Az Önkormányzati Hivatali Portál közvetlenül is elérhető: <https://ohp-20.asp.lgov.hu> )

1. NAV-on keresztül általános nyomtatványkitöltő (ÁNYK) program használatával.

A 2018. évi **elszámolási különbözetet** – a bevallás benyújtásával egyidejűleg **– 2018. május 31-ig kell megfizetni** a Raiffeisen Bank Zrt-nél vezetett **12001008-01519125-01200005** iparűzési adó számla javára!

Felhívjuk figyelmüket, hogy a helyi adókról szóló 27/2010. (XII.16.) önkormányzati rendelet 14. §-a értelmében a befizetett helyi iparűzési adója 10 %-ának – de legfeljebb 3.000.000 Ft erejéig – **meghatározott célú felhasználásáról 2019. évben is rendelkezhet** az a vállalkozó, akinek helyi iparűzési adóban legalább 100.000 Ft végleges adófizetési kötelezettsége keletkezett és annak határidőben eleget tett.

A helyi iparűzési adójuk meghatározott célú felhasználásáról szóló rendelkezéseiket a [**www.gyongyos.hu**](http://www.gyongyos.hu) **/Ügyintézés/Adó és pénzügyek/Helyi iparűzési adó alatt elérhető „Nyilatkozat a helyi iparűzési adó meghatározott célú felhasználására 2018. év”** kapcsolódó dokumentumon tehetik meg. A rendelkezési nyilatkozatot a 2018. adóévről szóló iparűzési adóbevallás adatai alapján kell kitölteni, és azt *elektronikusan beküldeni* az 1. pont szerinti „ASP-ADO-87-2018 Helyi iparűzési adó bevallás, állandó jellegű iparűzési tevékenység, 2018. évre megnevezésű űrlap” csatolmányaként, vagy e-papír szolgáltatás csatolmányaként a <https://epapir.gov.hu> elérhetőségről.

A fentieken túlmenően az elektronikus ügyintézés megvalósulása céljából figyelmükbe ajánljuk a [www.gyongyos.hu](http://www.gyongyos.hu) Adó- és Pénzügyek/Elektronikus ügyintézés menüpont alatt található alábbi tájékoztatókat:

* Tájékoztató az ASP – Önkormányzati Hivatali Portál (OHP) használatáról\_2019.05.20.
* Tájékoztató adóügyekben az adózó és az önkormányzati adóhatóság közötti elektronikus kapcsolattartás szabályairól\_2019.05.20.
* Tájékoztató adóügyekben az adózó és az önkormányzati adóhatóság közötti elektronikus kapcsolattartás szabályairól

Köszönjük, hogy befizetett adójával hozzájárul Gyöngyös város fejlődéséhez!

Gyöngyös, 2019.05.17.

 Pénzügyi és Költségvetési Igazgatóság Adócsoport